CELEX: 62008TN0296
Language: et
Date: 2008-07-28 00:00:00
Title: Kohtuasi T-296/08: 28. juulil 2008 esitatud hagi — Berliner Institut für Vergleichende Sozialforschung versus Euroopa Ühenduste Komisjon

27.9.2008   
            
            
               ET
            
            
               Euroopa Liidu Teataja
            
            
               C 247/19
            
         28. juulil 2008 esitatud hagi — Berliner Institut für Vergleichende Sozialforschung versus Euroopa Ühenduste Komisjon
   (Kohtuasi T-296/08)
   (2008/C 247/38)
   Kohtumenetluse keel: saksa
   Pooled
   
      Hageja: Berliner Institut für Vergleichende Sozialforschung e.V. (Berliin, Saksamaa) (esindaja: advokaat U. Claus)
   
      Kostja: Euroopa Ühenduste Komisjon
   Hageja nõuded
   
               —
            
            
               Tühistada komisjoni 23. mai 2008. aasta otsus projekti „Integratsiooni indikaatorid ja põlvkondade vahetus” raames rahastamislepingu JLS/2004/INTI/007 alusel lõpliku summa määramise kohta osas, millega hagejale keelduti määramast lubatud summast suuremat lõppmakset summas 59 592,77 eurot;
            
         
               —
            
            
               mõista kohtukulud välja komisjonilt.
            
         Väited ja peamised argumendid
   Hageja ja komisjon kirjutasid 2005. aasta mais alla lepingule projekti rahastamiseks programmi INTI raames. 23. mai 2008. aasta kirjaga määras kostja hagejale tema poolt taotletust väiksema lõppmakse. Hageja vaidlustab käesoleva hagiga tema taotluse tagasilükkamise lubatud summast suuremate kulude tasumiseks.
   Hageja leiab hagiavalduse põhjendusena, et väär on komisjoni seisukoht, mille kohaselt saab projektis osalejaid muuta pärast rahastamislepingu sõlmimist üksnes vastava muutmise kokkuleppega, kuna rahastamisleping ei sisalda vastavat sätet. Lisaks jättis komisjon kulud tunnustamata erinevatel alustel, mis ei olnud aga kooskõlas rahastamislepingu ning senise praktikaga.